stanford-oval/wikipedia huggingface dataset:
EF Education First

| EF Education First |
| --- | --- |

Yritysmuoto:  perheyritys
Perustettu:  1965
Perustaja:  Bertil Hult
Puheenjohtaja:  Philip Hult
Kotipaikka:   Luzern, Sveitsi
Toimiala:  koulutus, matkailu
Henkilöstö:  9 000 kokoaikaista, 25 000 osa-aikaista
Omistaja:  Hultin perhe
Kotisivu:  ef.fi
Infobox OKVirheellinen NIMI-arvo: 
EF Education First on kansainvälinen koulutusyhtiöiden ryhmä, jonka omistaa perustajan, ruotsalaisen Bertil Hultin perhe. Sillä on 15 sisaryritystä, jotka toimivat oppilas- ja opiskelijavaihdon, kielikoulutuksen, kulttuurivaihdon, opetusmatkojen sekä akateemisten opintojen parissa. EF:n hyväksi työskentelee yli 29 000 työntekijää, opettajaa sekä vapaaehtoista. EF:llä on 400 toimistoa ympäri maailmaa sekä kouluja yli 50 maassa. Suomessa EF:llä on matkatoimistoksi luokiteltu myyntitoimisto EF Education Oy.
EF Education First perustettiin Ruotsin Lundissa vuonna 1965 nimellä EF Europeiska Ferieskolan, kun Bertil Hult halusi viedä lukiolaisia Englantiin oppimaan kieltä. Hult avasi 1970-luvulla nopeaan tahtiin toimistoja Euroopan eri maihin sekä Japaniin ja Meksikoon. 1980-luvulla EF aloitti toiminnan Yhdysvalloissa, johon kuuluu vaihto-oppilas- ja opintomatkatoimintaa. EF on laajentunut myös Kiinaan, jonne se on perustanut kielikouluja.
Vuonna 2009 Bertil Hultin vuonna 1970 syntynyt poika Philip peri koulutuskonsernin hallituksen puheenjohtajuuden isältään. Yhdysvalloissa lapsuutensa viettänyt Philip Hult aloitti EF:n Tukholman toimistossa 1993 ja työskenteli sitten yhtymän tehtävissä Bostonissa, Hongkong ja Lontoossa. Hänen velipuolensa Alexander nimitettiin 2000-luvulla toimitusjohtajaksi EF-konsernin Educational Tours -yritykseen, joka järjestää Euroopan-matkoja amerikkalaisille nuorille.
Toimintoja

EF Kielimatkat, EF kansainväliset kielikoulut, EF akateeminen vuosi ulkomailla
Paikalliset kielikoulut
Online-kielikoulutusta internetissä: Englishtown.com
Kielikoulutusta yrityksille
EF High School Year (oppilasvaihtoa)
Cultural Care Au Pair (au pair -välitystä)
Erika Travel Insurance and Finance (vakuutuksia)
Opinto- ja koulutusmatkoja (Smithsonian Student Travel, EF Educational Tours, EF College Break, Go Ahead Tours)
Hult International Business School, MBA-, Master's- ja Undergraduate-ohjelmia Bostonissa, San Franciscossa, Lontoossa, Shanghaissa ja Dubaissa.
EF English First, englantia paikallisille opettavia kouluja ympäri maailmaa
English Proficiency Index (EPI), ranking-lista maailman maista asukkaiden keskimääräisen englannin kielen taidon perusteella
Kritiikkiä

Monien kielikoulujen ja vaihto-opiskeluohjelmien tavoin EF on saanut kritiikkiä muun muassa markkinointitavoistaan, nuorten kohtelusta isäntämaissa, nuorten heikosta valvonnasta sekä nuoren työvoiman heikosta palkkauksesta.
EF markkinoi 1990-luvulla Suomessa kielimatkoja käyttämällä teini-ikäisiä asiamiehinään. Uusia matkalaisia hankkimalla sai ilmaisen kielimatkan. Ilmenneiden haittojen takia EF sopi kuluttaja-asiamiehen kanssa, että vanhemmilta pyydetään ensin suostumus ja palkintomatkat arvotaan eikä anneta eniten myyneille.
Vuonna 2007 Ruotsin television Uppdrag granskning -ohjelmassa ”Bästa året i ditt liv” (Elämäsi paras vuosi) kritisoitiin monin tavoin EF-yrityksen toimintaa maissa, joihin se lähettää nuoria. Muun muassa lukiolaistyttö, jolle oli luvattu vuotta Kaliforniassa päätyikin Kentuckyn maaseudulle, jossa helluntailainen perhe käytti käärmeitä seremonioissaan. Tytön kertomusta ei kuitenkaan kyetty vahvistamaan. Ohjelmassa kritisoitiin myös EF:n tapaa kohdella nuoria, joilla ilmenee ongelmia isäntäperheensä kanssa. Heitä vaadittiin allekirjoittamaan ”käytössopimus”, joka kielsi heitä kritisoimasta aiempaa isäntäperhettään perheenvaihdon tapahduttua.
Helsingin Sanomat kiinnitti huomiota EF:n ulkomaille lähetettyjen valvojien palkkaukseen. Esi­mer­kkinä lehti mainitsi EF:n Yhdistyneessä kuningaskunnassa työs­ken­nel­leen oh­jaa­jan, joka sai vuo­den 2010 ke­säl­lä majoituksen, matkavakuutuksen ja aamiaisen lisäksi ainoastaan 29 eu­roa päi­väs­sä ”kulukorvausta”, josta ei maksettu työnantajamaksuja eikä veroja.
Kuluttajariitalautakunta on saanut EF Education Oy:tä koskevia valituksia kielimatkojen ehdottomasta alkoholikiellosta. EF palauttaa sääntöä rikkoneen kurssilaisen kotiin, mutta ei palauta matkasta maksettuja rahoja, vaikka kotimatka alkaisi heti kurssin alussa.
Heinäkuussa 2012 venäläinen teinityttö Polina Rahman putosi jyrkänteeltä ja kuoli Maltalla kävellessään yksin kotiin EF:n juhlista neljän aikoihin aamuyöllä. EF:n edustaja David Widerberg muistutti, että tyttö oli itse valinnut tavallista vapaamman kielikurssimuodon, jossa ei ollut kotiintuloaikoja eikä pakollisia yhteiskuljetuksia.
Heinäkuussa 2012 Iltalehti kertoi 14-vuotiaiden suomalaissisarusten kehnosta kohtelusta isäntäperheen ja EF:n taholta Maltalla.
English Proficiency Index (EPI)

EF julkaisee säännöllisin väliajoin ranking-listaa maista, joissa englantia puhutaan vieraana kielenä parhaiten maailmassa. Lista perustuu EF:n kielikokeisiin osallistuneiden vastausaineistoon. Vuonna 2015 EF kertoi englantia osattavan parhaiten Tanskassa, Alankomaissa, Ruotsissa, Suomessa, Norjassa, Puolassa ja Itävallassa, maailman heikoimmin taas Irakissa, Libyassa ja Kambodžassa. Tulos perustuu 750 000 testituloksen aineistoon vuodelta 2013.
Dronten

Kunnan sijainti Alankomaissa.
Dronten on kunta ja kaupunki Alankomaissa mereltä vallatun Flevolandin provinssin koillispolderissa. Kunnan perustamisvuosi on 1972, ja asukkaita siellä on 40 616 (1.1.2016). Pinta-alaa Drontenilla on 423,86 neliökilometriä, josta vettä on 89,51 km². Kaupunki sijaitsee 10 kilometriä länteen vanhasta Kampenin kaupungista ja noin 25 kilometriä itään Flevolandin pääkaupungista, Lelystadista.
Dronten on vilkas matkailukohde leirintäalueineen.
Aiheesta muualla

Kuvia tai muita tiedostoja aiheesta Dronten Wikimedia Commonsissa
Kartta Drontenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Eero Sallinen

Eero Sallinen (1919–1973) oli suomalainen lasinpuhaltaja, -hioja, -suunnittelija ja monipuolinen lasitaiteilija.
Sallinen työskenteli muun muassa Ruotsissa Gustavsbergin posliinitehtaalla, useampaan otteeseen Riihimäen Lasin palveluksessa ja Oy Kumelan taiteilijana Riihimäen Lasin jälkeen vuosina 1956–1968. Hän voitti Riihimäen lasin järjestämän muotoilukilpailun vuonna 1949 Uno Dahlbergin kanssa käyttölasisarjan yhteisellä ehdotuksella. Hän suunnitteli etenkin maljakoita ja hopeakuvioituja lasiesineitä.
EDC Paris Business School

EDC Paris Business School on eurooppalainen kauppakorkeakoulu, joka toimii La Défensessa. EDC perustettiin Ranskassa vuonna 1950.
EDC on kansainvälinen kolmoisakkreditointi (CGE, EPAS ja UGEI).
Koulun merkittäviin alumneihin lukeutuvat muun muassa Jean Todt (CEO Kansainvälinen autoliitto).
Aiheesta muualla

Virallinen kotisivu
Eero Salo

Eero Emil Kössi Salo (4. heinäkuuta 1921 Hämeenlinna – 13. lokakuuta 1975 Hämeenlinna) oli suomalainen työsuojelutarkastaja ja sosialidemokraattien kansanedustaja.
Salon vanhemmat olivat varastomies Kalle Emil Salo ja Bertta Aliina Karisto. Hän kävi kansakoulun ja ammattikoulun valmistuen hopeasepäksi. Salo toimi Kultakeskus oy:n hopeapainajana Hämeenlinnassa 1937–1960. Hän oli sitten Hämeenlinnan kaupungin työsuojelutarkastajana 1960–1975, Tilastollisen päätoimiston tilastoasiamiehenä 1960–1968 ja Hämeenlinnan ammattioppilaslautakunnan koulutustarkastajana 1967–1969. Salon poliittinen ura alkoi vuoden 1956 yleislakon aikana kun hän toimi Hämeenlinnassa ”lakkokenraalina”.
Salo oli kansanedustajana 1968–1975 edustaen Hämeen läänin eteläistä vaalipiiriä. Hän tuli eduskuntaan 20. syyskuuta 1968 sosialidemokraattien Uuno Takin tilalle. Salo kuoli kesken edustajakautensa ja hänen tilalleen eduskuntaan tuli sosialidemokraattien Eino Grönholm. Salo oli presidentin valitsijamiehenä vuoden 1968 presidentinvaaleissa. Hän oli Hämeenlinnan kaupunginvaltuuston jäsenenä 1957–1975 ja kaupunginhallituksen jäsenenä 1955–1962. Salo johti käytännössä Hämeenlinnan kunnallispolitiikkaa aseveliakselissa kokoomuksen Timo Mäen kanssa. Hän oli Hämeenlinnaan sosiaalilautakunnan puheenjohtaja ja hän oli keskeisesti mukana perustamassa Kanta-Hämeen keskussairaalaa.
Salo oli sosialidemokraattisen puolueen Etelä-Hämeen piirijärjestön piiritoimikunnan varapuheenjohtaja, Hämeenlinnan keskussairaalan kuntainliiton hallituksen puheenjohtaja, Jalometallityöntekijöiden liiton liittovaltuuston puheenjohtaja ja Vajaamielishuollon neuvottelukunnan puheenjohtaja.
Hämeenlinnan työväenyhdistys perusti satavuotisjohlakokouksessaan vuonna 1988 Hämeenlinnaan vanhus- ja lähimmäispalvelusäätiön, Kössi-säätiön joka sai nimensä Eero Salon lempinimen mukaan.
Venäjän presidentinvaali 2024

Venäjän presidentinvaali 2024 järjestettiin 15.–17. maaliskuuta 2024. Vaalit olivat ensimmäiset vuoden 2020 perustuslain uudistusten jälkeen. Vaalit voitti istuva presidentti Vladimir Putin.
Eri tahot esittivät vaalien aikana esiintyneen vaalivilppiä ja opposition tukahduttamista.
Vaalit toimitettiin myös Venäjän miehittämillä alueilla, jotka Venäjä on väittänyt liittäneensä osaksi itseään, Ukrainassa.
Ehdokasasettelu

Venäjän perustuslain mukaan presidentiksi valittavan henkilön tulee olla vähintään 35-vuotias Venäjän kansalainen, joka on asunut maassa vähintään 10 vuotta.
Istuvan presidentin Vladimir Putinin valintaa pidettiin ennen vaaleja käytännössä varmana. Valtion järjestämien kyselyjen mukaan helmikuussa 2024 häntä oli valmis äänestämään 75 % vastaajista. Muiden ehdokkaiden vastaavat lukemat jäivät tuolloin 5 % tai sen alle.
Ehdokasasettelu > Hylätyt ehdokkaat

Jekaterina Duntsovan ehdokkuus hylättiin muotoseikkoihin vedoten. Duntsova ilmoitti aluksi valittavansa päätöksestä, mutta Venäjän korkein oikeus ei myöntänyt valituslupaa, minkä jälkeen Duntsova kertoi aikovansa perustaa uuden puolueen, joka kannattaa "rauhaa, vapautta ja demokratiaa".
Boris Nadeždin hylättiin vaaliviranomaisten sanottua tämän epäonnistuneen toimittaa ehdokkuuteen tarvittavat 100 000 kannattajakorttia. Ennen vaaleja mahdollisena oppositioehdokkaana oli pidetty myös Aleksei Navalnyia, joka kuitenkin kuoli vankeudessa helmikuussa 2024.
Ehdokasasettelu > Hyväksytyt ehdokkaat

Istuva presidentti Vladimir Putin on sitoutumaton, mutta osa Yleisvenäläinen kansanrintama -vaaliliittoa. Hän sai aikaisemmissa vuoden 2018 presidentinvaaleissa 76,7 % äänistä. Putin on toiminut Venäjän presidenttinä kauemmin, kuin kukaan aikaisemmin. Hän on lyönyt tällä ennätyksellään myös Neuvostoliiton Leonid Brežnevin kommunistisen puolueen pääsihteerikauden pituuden.
Nikolai Haritonov oli Venäjän federaation kommunistisen puolueen ehdokas ja osallistui myös vaaleihin vuonna 2004. Leonid Slutski oli äärikansallismieliseksi kuvaillun Venäjän liberaalidemokraattisen puolueen ehdokas. Vladislav Davankov edusti puoluetta Uusi kansa ja pyrki esiintymään hillityn uudistusmielisenä ehdokkaana.
Äänioikeus ja äänestys

Vaalien äänestys järjestettiin 15.–17. maaliskuuta 2024. Äänioikeutettuja venäläisiä oli kotimaassaan noin 112,3 miljoonaa. Ulkomailla äänioikeutettuja oli noin 1,9 miljoonaa. Aikaisemmissa vaaleissa äänestämässä kävi noin 70–80 miljoonaa henkilöä.
Vaaleja tarkkailemassa oli Venäjän mukaan äänestyksen alkaessa edustajia 36 eri maasta. Heidän joukossaan oli tarkkailijoita 30 valtiollisesta parlamentista ja viidestä kansainvälisestä järjestöstä, joita olivat IVY, ODKB, ASEAN, Islamilainen yhteistyöjärjestö ja PARLACEN. Esimerkiksi ETYJ ei osallistunut vaalien tarkkailuun. Venäläinen valtiosta itsenäinen vaalitarkkailijajärjestö Golos ei saanut lähettää omia tarkkailijoitaan. Järjestö oli aikaisemmin tuomittu ulkomaalaisena agenttina.
Tulokset

| Ehdokas | Äänimäärä | Osuus | Sijoitus |
| --- | --- | --- | --- |
| Vladimir Putin | 76 277 708 | 88,48 % | 1. |
| Nikolai Haritonov | 3 768 480 | 4,37 % | 2. |
| Vladislav Davankov | 3 362 484 | 3,90 % | 3. |
| Leonid Slutski | 2 795 629 | 3,24 % | 4. |
| Yhteensä | 86 204 291 | 100,00 % |  |
Putin voitti vaalit selvin lukemin. Vaaliviranomaisten mukaan äänestysaktiivisuus oli 77 %, mikä teki vaalista Venäjän neuvostohistorian jälkeisten vaalien vilkkaimman.
Äänestys järjestettiin 144 ulkomaassa. Ulkomailla jätettiin 383 553 ääntä, joista Putin sai 72,3 %. Suomessa asuvien venäläisten äänistä Putin sai Venäjän keskusvaalilautakunnan mukaan 32,67 %. Ovensuukyselyssä Venäjän Helsingin-suurlähetystön äänestyspaikalla 17.3 Putinia sanoi äänestävänsä vain noin 10 %.
Tulokset > Reaktiot maailmalla

Kiinan presidentti Xi Jinping mainitsi vaalin tuloksen kuvaavan Venäjän kansan tukea Putinille.
Pohjois-Korean johtaja Kim Jong-un onnitteli Putinia.
Euroopan unionin ulkoasioiden ja turvallisuuspolitiikan edustaja Josep Borrell sanoi, että vaalit eivät olleet vapaat.
Valkoinen talo Yhdysvalloissa totesi, että vaalit eivät olleet vapaat.
Saksan ulkoministeriö tiedotti, että vaalit eivät olleet vapaat eikä liittokansleri Olaf Scholz onnitellut Putinia.
Ranskan ulkoministeriö tiedotti, että se ei tunnusta vaaleja.
Yhdistyneen kuningaskunnan ulkoministeri David Cameron kutsui vaaleja miehitetyssä Ukrainassa laittomaksi.
Puolan ulkoministeriö kritisoi vaalien aikaisia "äärimmäisiä" tukahduttamistoimia eikä pitänyt vaaleja demokraattisina.
Ukrainan presidentti Volodymyr Zelenskyi kutsui Putinia diktaattoriksi ja vaaleja tekaistuksi.
Lähde:
Vaalivilppi

Venäläisen vaalimatemaatikon Ivan Šukšinin mukaan Vladimir Putinin äänimäärään lisättiin vilpillisesti ainakin 22 miljoonaa ja ehkä jopa 30 miljoonaa ääntä. Tähän käytettiin sähköisiä menetelmiä. Samalla kun Putinin kannatusta korotettiin, Uudet ihmiset -puolueen ehdokkaan Vladislav Davankovin kannatusta alennettiin. Jos 22 miljoonaa ääntä tosiaan lisättiin tyhjästä, Putin olisi saanut todellisuudessa 54 miljoonaa ääntä 65 miljoonasta annetusta äänestä, eli joka tapauksessa yli 80 prosenttia äänistä. Vaalimatemaatikko Ivan Šukšin kuitenkin totesi: ”Tämä tulos on väärennetty murhaamalla yhdet ja sulkemalla pois toiset ehdokkaat ja kampittamalla vapaa tiedonvälitys ja muut oikeusvaltion perusteet niin, että todellinen vaalivoittaja on meiltä riistetty.”
Ukrainan viranomaisten mukaan Venäjän miehittämillä alueilla paikallisia peloteltiin ja uhkailtiin äänestämään vaaleissa. Venäjä kielsi väitteet.
Mielenosoitukset ja sensuuri

Jotkin oppositiotahot, kuten kuolleen Aleksei Navalnyin leski Julija Navalnaja, kehottivat ihmisiä osoittamaan mieltään. Mielenosoitajat järjestivät esimerkiksi Keskipäivä ilman Putinia -tapahtuman, jonka tarkoituksena oli Putinin vastustajien kokoontuvan paikalle äänestämään samaan aikaan kello 12. Tähän tai muihin mielenosoituksiin sanottiin liittyneen kymmeniä pidätyksiä. Joillakin äänestysasemilla esimerkiksi Moskovassa, Voronežissa ja Karatšai-Tšerkessiassa esiintyi välikohtauksia. Jotkut äänestyspaikoilla käyneet yrittivät vandalisoida vaaliuurnia esimerkiksi polttamalla tai kaatamallla niihin maalia.
Vaali järjestettiin myös miehitetyssä Ukrainassa. Vaalit ovat alueen ensimmäiset vuonna 2022 Venäjään liittymisestä järjestetyn kansanäänestyksen jälkeen. Vaalien aikana ilmeni syytöksiä esimerkiksi äänestykseen pakottamisesta. Ennen vaaleja helmikuussa tehtiin pommi-isku Putinin kampanjatoimistoon Nova Kah’ovkassa ja maaliskuussa murhattiin vaalilautakunnan jäsen Berdjanskissa. Vaalien aikana Skadovskin pikkukaupungissa miehitetyssä Ukrainassa uutisoitiin pienestä pommi-iskusta lähellä äänestyspaikkaa. Ukraina teki äänestysaikana drooni-iskuja Venäjän puolelle rajaa. Putin syytti Ukrainaa vaalien häiritsemisyrityksistä.
Galleria

Kaikki hväksytyt ehdokkaat yhteiskuvassa
Sähköisestä äänestämisestä kertova juliste Moskovassa vaalien alla.
Vaalien logo
Vaaleissa käytetty paperinen äänestyslippu
Elbasanin piirikunta

| Elbasanin piirikunta Rrethi i Elbasanit |
| --- | --- |
 Sijainti
Valtio:  Albania
Lakkautettu:  2000
Hallinto:  
 – hallinnollinen keskus:  Elbasan
Pinta-ala:  1 290 km²
Väkiluku (2001):  224 974
 – väestötiheys:  174,4 as./km²
Elbasanin piirikunta (alb. Rrethi i Elbasanit) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1 290 neliökilometriä ja vuoden 2001 väestönlaskennassa siellä oli 224 974 asukasta.
Piirikuntaan kuuluivat seuraavat kunnat: Belsh, Bradashesh, Cërrik, Elbasan, Fierzë, Funarë, Gjergjan, Gjinar, Gostimë, Gracen, Grekan, Kajan, Klos, Labinot-Fushë, Labinot-Mal, Mollas, Papër, Rrasë, Shalës, Shirgjan, Shushicë, Tregan ja Zavalinë. Pääkaupunkina toimi Elbasan.
Ecaterina Oancia

| Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Maa:   Romania> Naisten soutu. |
| --- | --- | --- | --- |
|  Kultaa | Los Angeles 1984 | perämiehellinen pariaironelonen |  |
|  Hopeaa | Soul 1988 | kahdeksikko |  |
|  Pronssia | Soul 1988 | perämiehellinen nelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 1987 | perämiehellinen nelonen |  |
|  Kultaa | Kööpenhamina 1987 | kahdeksikko |  |
|  Kultaa | Bled 1989 | kahdeksikko |  |
|  Pronssia | München 1981 | perämiehellinen pariaironelonen |  |
|  Pronssia | Luzern 1982 | perämiehellinen pariaironelonen |  |
|  Pronssia | Hazewinkel 1985 | kahdeksikko |  |
Ecaterina Oancia (s. 25. maaliskuuta 1954 Sângeorgiu de Pădure, Mureș) on romanialainen soudun olympiavoittaja ja maailmanmestari. Hän on pituudeltaan 157 cm.
Oancia voitti olympiakultaa perämiehellisessä pariaironelosessa Los Angelesissa 1984. Soulin olympialaisissa 1988 hän saavutti hopeaa kahdeksikossa ja pronssia perämiehellisessä nelosessa. Hän voitti maailmanmestaruuden perämiehellisessä nelosessa 1987 sekä kahdeksikossa 1987 ja 1989. MM-pronssia hän saavutti perämiehellisessä pariaironelosessa 1981 ja 1982 sekä kahdeksikossa 1985. Lisäksi hän sijoittui neljänneksi perämiehellisessä pariaironelosessa 1983.
Du rire aux larmes (kappale)

| ”Du rire aux larmes” Sniper |
| --- | --- | --- |

Singlen tiedot
 Albumilta: Du rire aux larmes
 Julkaistu: 27. marraskuuta 2001
 Tyylilaji: hip hop
 Kesto: 05.01
 Levy-yhtiö: Desh Musique
Sniper muut singlet
| ”Quand on te dit” 2001 | ”Du rire aux larmes” 2001 | ”On s’en sort bien” 2001 |
Du rire aux larmes on Sniperin neljäs single Du rire aux larmes -albumilta, ja se julkaistiin 27. marraskuuta 2001.
Listasijoitukset

| Vuosi | Lista | Sijoitus |
| --- | --- | --- |
| 2002 | Les Charts | 49 |
Douglas Booth

| Douglas Booth |
| --- | --- |
 Douglas Booth helmikuussa 2011.
Henkilötiedot
Koko nimi:  Douglas John Booth
Syntynyt: 9. heinäkuuta 1992 (ikä 32)  Lontoo, Iso-Britannia
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb
Elonet
Douglas John Booth (s. 9. heinäkuuta 1992 Lontoo, Iso-Britannia) on englantilainen näyttelijä. Hänen isänsä on englantilainen ja äitinsä puoliksi espanjalaista ja puoliksi hollantilaista syntyperää.
Douglas aloitti näyttelemisen koulunäytelmissä sekä nuortenteattereissa National Youth Music Theatre ja National Youth Theatre.
Vogue-lehden haastattelussa Booth kertoi kamppailleensa nuorena lukihäiriön kanssa ja tienneensä, ettei päätyisi ainakaan akateemiselle uralle. Näyteltyään 12-vuotiaana Agamemnonissa hän huomasi pitävänsä huomion keskipisteenä olemisesta ja totesi haluavansa näyttelijäksi.
Booth on esiintynyt mallina useissa Burberryn kampanjoissa muun muassa Emma Watsonin ja Lily Donaldsonin rinnalla.
Filmografia

| Vuosi | Elokuva | Rooli |
| --- | --- | --- |
| 2009 | From Time to Time – Ajasta toiseen | Sefton |
| 2012 | LOL | Kyle |
| 2012 | Geography of the Hapless Heart | Sean |
| 2013 | Romeo and Juliet | Romeo |
| 2014 | Noah | Nooan poika Shem |
| 2019 | The Dirt – Törkytehdas | Nikki Sixx |
| 2020 | My Salinger Year | Don |
Aiheesta muualla

Kuvia tai muita tiedostoja aiheesta Douglas Booth Wikimedia Commonsissa
Douglas Booth Internet Movie Databasessa. (englanniksi)
Editora Globo

Kirjakauppa Livraria do Globo Rua da Praian varrella Porto Alegre.
Editora Globo on arvostettu brasilialainen kirjankustannusyritys, jonka omistaa Fundação Roberto Marinho. Sen toiminta alkoi, kun Laudelino Pinheiro de Barcellos ja Saturnino Alves Pinto perustivat joulukuussa 1883 kirjakaupan Livraria do Globo Porto Alegreen.
Yritys myytiin 1986 Rio Gráfica Editoralle.
Aiheesta muualla

Editora Globon sivusto
Disulfiraami

| --- | --- |

Disulfiraami
Systemaattinen (IUPAC) nimi
1-(dietyylitiokarbamoyylidisulfanyyil)- N,N-dietyylimetaanitioamidi
Tunnisteet
CAS-numero: 97-77-8
ATC-koodi: N07BB01
PubChem CID: 3117
DrugBank: APRD00767
Kemialliset tiedot
Kaava: C10H20N2S4 
Moolimassa: 296,543 g/mol
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 60-120 h
Ekskreetio:  ?
Terapeuttiset näkökohdat
Raskauskategoria:  C (US)
Reseptiluokitus:  Reseptivalmiste
Antotapa: Oraalinen
Disulfiraami on alkoholismin hoitoon käytettävä lääkeaine, jota myydään Suomessa kauppanimellä Antabus. Lääkeaine kehitettiin vuonna 1948. Se vaikuttaa alkoholin poistumiseen elimistöstä estämällä aldehydidehydrogenaasi-nimisen entsyymin toimintaa. Normaalitilassa alkoholi hapettuu asetaldehydiksi, jonka entsyymi hajottaa muiksi aineiksi. Disulfiraamin vaikutuksen aikana juotu alkoholi jää elimistöön asetaldehydinä, joka aiheuttaa erittäin epämiellyttäviä oireita (ns. antabusreaktio) pienilläkin alkoholiannoksilla. Reaktion oireita ovat mm. pahoinvointi, huimaus, kasvojen punoitus, sydämentykytys ja päänsärky. Isot alkoholiannokset saattavat aiheuttaa hengitysvaikeuksia, pyörrytystä sekä verenpaineen laskua. Disulfiraamia on käytetty alkoholismin hoidossa jo yli 40 vuotta.
Hoito-ohjelma

Alkoholin käytön vastenmieliseksi tekevä hoitomuoto on nimeltään aversiohoito. Disulfiraamin vaikutus alkaa muutamassa tunnissa, eli tämän jälkeen alkoholin nauttiminen aiheuttaa epämiellyttävät oireet. Lääkkeen vaikutus kestää 1–2 viikkoa hoidon lopettamisen jälkeen. Alkuannos on 800 mg/vrk ja ylläpitoannos 100–200 mg.
Vain pieni osa potilaista, joille on määrätty disulfiraamia, käyttää sitä oma-aloitteisesti säännöllisesti. Nämä potilaat ovat hyvin motivoituneita ja todennäköisesti tulisivat toimeen ilman disulfiraamiakin. Toisaalta huonosti motivoituneet alkoholistit eivät hakeudu hoitoon ollenkaan. Tehokkainta onkin antaa veteen liuotettu lääke valvonnan alaisena päivittäin poliklinikalla tai vastaanotolla. Parhaat tulokset on saavutettu, kun potilaalle on terveydenhuollon piiriin joutumisen tai hakeutumisen jälkeen tarjottu disulfiraamia; ei niinkään oma-aloitteisesta pyynnöstä. Disulfiraamia ei missään tapauksessa saa antaa potilaalle salaa tai muutoin ilman tämän suostumusta. Alkoholisti on usein aamuisin halukas ottamaan lääkkeen oma-aloitteisesti.
Disulfiraamia myydään myös voiteena yhdessä bentsyylibentsoaatin kanssa voiteena syyhyn hoitoon kauppanimellä Tenutex.